Piosenka Romana Kostki z tekstem Reginy Sobik „Nowe się rodzi ”
Nowe się rodzi – audio
Nagrody i publikacje
Śląski Kalendarz Katolicki „Z tej Ziemi ” a w nim parę wierszy Po Naszemu .
Oto jeden z nich
Jak to ptoszek budowoł gniozdo
Pojstrzodku liści na wysokim stromie,
jakiś ptok do sia gniozdko szykowoł,
bez przerwy świyrgoloł i lamyntowoł,
że niewygodno chałupa wybudowoł.
Że za wysoko na jego skrzidła,
że trocha ciasno do wielki rodziny,
i że somsiedzi za fest śpiywajom
jak chce se pospać we ranne godziny.
Wczas rano ruszoł szukać se chałupy,
polecioł nad woda gniozdo budować,
a tam je wilgotno do tego mokro,
to miejsce zaczyno go trocha nerwować.
Polecioł na wieś łokropnie wkurzony,
w zegrodzie zejrzoł ze trzi Agawy,
zbuduje gniozdo na samej szpicy
uwinie sie wartko, niy bydzie sprawy.
Łoj niy zazdroszcza pisklom tego ptoka,
tyn pomys je przeca cołkiym porombany,
wto dzisiej gniozdo buduje na ciyrniu
chyba jakiś gupek abo naprany.
Przeca tu idzie ło insze sprawy,
a z tym kożdy wielki mały sie zgodzi,
dopiyro tera doszoł ptok do tego,
że ło bezpieczyństwo tu sie rozchodzi.
Polecioł nazot do ciasnego gniozda,
bo niy ma jak to stare dobre śmieci,
tu je jego chałupa tu bydzie howoł
i uczoł życio prziszłe swoji dzieci.
R.SOBIK
pol_Latn pol_Latn pol_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn